CELEX: 62020TN0166
Language: fi
Date: 2020-04-03 00:00:00
Title: Asia T-166/20: Kanne 3.4.2020 – JD v. EIP

15.6.2020   
            
            
               FI
            
            
               Euroopan unionin virallinen lehti
            
            
               C 201/34
            
         
      Kanne 3.4.2020 – JD v. EIP
      (Asia T-166/20)
      (2020/C 201/46)
      Oikeudenkäyntikieli: englanti
      
         Asianosaiset
      
      
         Kantaja: JD (edustaja: asianajaja H. Hansen)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen, jossa (i) vaaditaan, että kantaja allekirjoittaa hänen työsopimukseensa tehdyn lisäyksen, jossa luovutaan tietyistä sosiaaliturvaoikeuksista, ja (ii) jonka mukaan kantaja ei voi aloittaa EIP:n palveluksessa, jos hän ei allekirjoita lisäystä
               
            
                  —
               
               
                  näin ollen velvoittamaan vastaajan peruuttamaan kirjeen, jossa ehdotetaan edellä mainittua lisäystä ja siihen liittyvää vaatimusta, että kantaja allekirjoittaa kyseessä olevan lisäyksen, joka on edellytys palveluksessa aloittamiselle
               
            
                  —
               
               
                  määräämään, että vastaajan on sallittava, että kantaja voi aloittaa EIP:n palveluksessa siten, että palkka maksetaan taannehtivasti ja etuja sovelletaan taannehtivasti sopimuksen mukaisesta palveluksen aloittamispäivästä alkaen
               
            
                  —
               
               
                  velvoittamaan kantajan vastaamaan oikeudenkäyntikuluista kokonaisuudessaan, ja
               
            
                  —
               
               
                  varaamaan kantajalle mahdollisuuden vedota kaikkiin muihin oikeuksiinsa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu tietosuojaa koskevien vaatimusten laiminlyöntiin.
                  
                              —
                           
                           
                              Kantaja väittää, että vastaaja rikkoi asetuksen (EU) 2018/1725 (1) 15 artiklan 1 kohdan c alakohtaa. Vastaaja käytti terveystietokyselyyn annettuja vastauksia rajoittaakseen sosiaaliturvaa kuolemantapauksessa ja työkyvyttömyystapauksessa, vaikka kyselyn tiedoissa ei mainittu, että sitä voidaan käyttää tällaisessa tarkoituksessa.
                           
                        
            
                  2)
               
               
                  Toinen kanneperuste, jonka mukaan sosiaaliturvan rajoittaminen, johon EIP pyrki, oli vailla oikeusperustaa.
                  
                              —
                           
                           
                              Kantaja väittää, että vastaaja rikkoi EIP:n II henkilöstösääntöjen 33d artiklaa ja henkilöstösääntöjen 9.1.2 artiklaa. Oikeusperustaa, johon EIP vetoaa (henkilöstön eläkesääntöjen 6-1 artikla), ei voida tulkita EIP:n ehdottamalla tavalla. Kyseisessä tulkinnassa ei oteta huomioon palvelukseen ottamista edeltävän lääkärintarkastuksen määritelmää ja tarkoitusta, sellaisena kuin se määritellään henkilöstösääntöjen liitteessä X olevassa 2.1.1.A artiklassa.
                           
                        
            
                  3)
               
               
                  Kolmas kanneperuste, jonka mukaan lisäyksen allekirjoittamista koskeva edellytys on vailla oikeusperustaa.
                  
                              —
                           
                           
                              Kantaja väittää, että vastaaja rikkoi II henkilöstösääntöjen 13 artiklaa. EIP:n säännöstössä ei ole säännöstä, jossa edellytetään henkilöä, joka on tehnyt EIP:n kanssa työsopimuksen ja jonka EIP:n työterveyslääkäri on todennut työkykyiseksi, allekirjoittamaan työsopimukseensa lisäyksen, jossa tämä luopuu tietyistä sosiaaliturvaoikeuksistaan (täsmällisemmin työkyvyttömyys- ja henkivakuutuksesta).
                           
                        
            
                  4)
               
               
                  Neljäs kanneperuste, joka perustuu väitteelle, joka koskee syrjintää sekä Euroopan unionin perusoikeuskirjan 21 artiklan 1 kohdan ja 34 artiklan 1 kohdan rikkomista.
                  
                              —
                           
                           
                              Kantaja väittää, että vastaaja pyrkii riidanalaisella päätöksellä epäämään häneltä keskeisiä sosiaaliturvaoikeuksia (täsmällisemmin työkyvyttömyys- ja henkivakuutuksen) havaittujen geneettisten ominaisuuksien ja/tai väitetyn työkyvyttömyyden perusteella. Edellyttäessään kantajaa luopumaan mainituista sosiaaliturvaoikeuksista hänen työsopimuksensa päättämisen uhalla, EIP menetteli kantajan perusoikeuksien vastaisella tavalla. Vastaajan menettely on syrjivää siltä osin kuin sillä pyritään rajoittamaan kantajan sosiaaliturvaan liittyviä perusoikeuksia mielivaltaisesta syystä (hyvin/äärimmäisen matala työkyvyttömyyden vaara tulevaisuudessa) ja sellaisen jakson ajan, jonka kesto on määritelty mielivaltaisesti (viisi vuotta).
                           
                        
            
         (1)  Luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annettu Euroopan parlamentin ja neuvoston asetus (EU) 2018/1725 (EUVL 2018, L 295, s. 39).